भारतीय और पाकिस्तानी सैनिकों के बीच गोलीबारी  
जम्मू एवं कश्मीर में गुरुवार को नियंत्रण रेखा पर पाक सेना ने एक बार फिर बिना किसी उकसावे के गोलीबारी कर युद्धविराम का उल्लंघन किया।
जम्मू एवं कश्मीर में गुरुवार को नियंत्रण रेखा पर पाकिस्तानी सेना ने एक बार फिर बिना किसी उकसावे के गोलीबारी कर युद्धविराम का उल्लंघन किया। भारतीय सेना की तरफ से भी जवाबी गोलीबारी की गई। रक्षा विभाग के प्रवक्ता ने यह जानकारी दी। प्रवक्ता ने बताया कि जम्मू से लगभग 250 किलोमीटर उत्तर-पश्चिम में पूंछ जिले के निकट लांगूर सीमा चौकी के पास आधी रात को पाकिस्तानी सेना ने भारी गोलीबारी शुरू कर दी।  प्रवक्ता ने कहा, "गोलीबारी में हल्की और भारी मशीनगनों का इस्तेमाल किया गया" भारतीय सेना के जवानों द्वारा जवाबी कार्रवाई की गई। गोलीबारी करीब एक घंटे तक चली। अभी तक किसी के हताहत होने की सूचना नहीं है।